Publication: Magyar Közlöny
Issue: MK-2000-38 (Year: 2000, Number: 38)
Era: 1990-2004
Section: a szociális és családügyi miniszter a köztisztviselők jogállásáról szóló 1992. évi XXIII. törvény alapján nevezi ki.
Paragraph Index: 461

5. A közvetítő, illetve a tanácsadó díjazása — a konfliktus körülményétől, jellegétől függetlenül — egységesen kerül meghatározásra. A díjazás a tevékenység tényleges időtartamára, legfeljebb azonban 8 napra jár, beleértve a VI. fejezet szerinti összefoglaló elkészítését is. A konfliktus következtében bekövetkező veszteségek mérséklésének és a közvetítő, illetve döntőbíró társadalmi presztízsének megteremtése, illetve erősítése érdekében a díjazás mértékét az OMT által meghatározott időszakonként szükséges felülvizsgálni, és amenynyiben úgy ítélik meg, akkor mértékét újra meg kell határozni. A közvetítés alapdíja: 25 000 Ft. Ez az összeg naponta jár a közvetítés első két napjára (50 000), a következő két napra — szintén naponta — ennek az összegnek a 0,8-szerese jár (2× 20 000 = 40 000) és az utolsó négy napra, naponta az alapdíj 0,6-szerese jár (4× 15 000 = 60 000). A közvetítő, illetve tanácsadó tehát bruttó 150 000 Ft-ot kap, amennyiben a tevékenysége nyolc napig tart. (Természetesen a felek a továbbiakban — nyolc napon túl — is igénybe vehetik a közvetítő/döntőbíró közreműködését, de a díjazásról nekik kell gondoskodniuk.) III. A közvetítők/döntőbírók listája A) A lista összeállítása

Source: https://magyarkozlony.hu/hivatalos-lapok/1d19a337be201653d776f465ba225e9f5d326de9/dokumentumok/c38961d69b19bd481cf487fee8d0e77521306ae8/letoltes